પાલનપુરથી અંબાજીને સાંકળતા માર્ગ ઉપર ધનિયાણા ચોકડી આવેલી છે. અહીંથી અંબાજી તરફ જતા વાહનો ઉપરાંત પાલનપુર આજુબાજુના 25 ઉપરાંત ગામના લોકો વાહનોમાં અવર જવર કરે છે. સ્થાનિક રહીશો પણ અહીંયા આવેલી દુકાનોમાં ખરીદી કરવા આવે છે. જોકે, વર્ષોથી ચોમાસામાં સામાન્ય વરસાદ પડે તો પણ હાઇવે ઉપર પાણી ભરાઈ જાય છે. આ પાણીના નિકાલ માટે કોઈ નાળુ ન હોવાથી લાંબા સમય સુધી પાણીનો નિકાલ થતો નથી. જ્યાં છેલ્લા બે દિવસથી સમયાંતરે પડી રહેલા વરસાદના પગલે હાઇવે ઉપર પાણી ભરાઈ જતા સ્થાનિક રહીશો અને વાહન ચાલકો મુશ્કેલીઓ સામનો કરી રહ્યા છે.